त्रै चार दिन नमीं लाड़ी दे मल्हार रेह्। पर फ्ही उस ने घरे दे कम्मै-काजै च हत्थ लाना हा। उस दिन धुब्बें दी ताई अपनी नू’आं गी पिच्छें लाइयै पन्यासै पर पानी भरने गी आई ही। नू’आं ने गलै तगर झुण्ड कड्ढियै सिरै पर बिन्ना, बिन्नै पर कोरा-नकोर घड़ा रक्खे दा हा, ते सैल्ले रंगे दी टस्सरी सुत्थन लाई दी ही। पैंरं गट्‌टै चम्यारे दियां बनी दियां तिल्ले दियां कड्ढी दियां प’नियां, चलदी-चलदी नू’ह् सस्सू कशा चार औंगलीं उच्ची लभदी ही।